Diari Oficial de la Generalitat Valenciana


Sumari del DOGV 4851, del 28-09-2004 (2004/9752)

RESOLUCIÓ de 22 de setembre de 2004, del director general de Recursos Humans de la Conselleria de Sanitat, per la qual publica les bases per a la inscripció en les llistes d'ocupació regulades per l'Orde de 27 de maig de 2004, de la Conselleria de Sanitat, per la qual regula el procediment per a la cobertura temporal de places del personal a qui s'aplica el Decret 71/1989, de 15 de maig.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4851

Data del DOGV
:   28-09-2004

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   2004/9752


Data del document
:   22-09-2004

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * dentista
    * treballador social
    * professió paramèdica
    * química
    * treball temporal
    * obrer especialitzat
    * professió de la informàtica
    * veterinari
    * professió administrativa
    * personal de serveis
    * personal de conducció
    * psicologia
    * administració regional
    * metge
    * llevadora
    * ciències físiques
    * personal sanitari
    * ciències biològiques
    * farmacèutic

RESOLUCIÓ de 22 de setembre de 2004, del director general de Recursos Humans de la Conselleria de Sanitat, per la qual publica les bases per a la inscripció en les llistes d'ocupació regulades per l'Orde de 27 de maig de 2004, de la Conselleria de Sanitat, per la qual regula el procediment per a la cobertura temporal de places del personal a qui s'aplica el Decret 71/1989, de 15 de maig. [2004/X9752]
  
D'acord amb el que disposa l'Orde de 27.05.2004, de la Conselleria de Sanitat, per la qual regula el procediment per a la cobertura temporal de places del personal a qui s'aplica el Decret 71/1989, de 15 de maig, i vista la Resolució de 28.07.2004, del director General de Recursos Humans, de desplegament de l'Orde de 27.05.2004, s'ha d'obrir el termini d'inscripció en les llistes d'ocupació per a la cobertura temporal de places del personal a qui s'aplica el Decret 71/1989, de 15 de maig.
  
La posada en marxa d'estes llistes d'ocupació exigix l'adopció de mesures dirigides a agilitar el procés de baremació de mèrits i d'elaboració dels llistats provisionals de les diferents llistes d'ocupació.
  
Per tot això, fent ús de les competències atribuïdes pel Decret 116/2003, d'11 de juliol, del Consell de la Generalitat, pel qual aprova el Reglament Orgànic i Funcional de la Conselleria de Sanitat, amb l'acord previ de la Comissió Central de Seguiment i la negociació en la Mesa Sectorial de Sanitat, d'acord amb el que preveu la Llei 9/1987, de 12 de juny, resolc publicar les bases per a la inscripció en les llistes d'ocupació regulades per l'Orde de 27.05.2004, de la Conselleria de Sanitat, per la qual regula el procediment per a la cobertura temporal de places del personal a qui s'aplica el Decret 71/1989, de 15 de maig.
  
Esta resolució i les bases podran ser impugnades per les persones interessades per mitjà de la interposició del recurs contenciós administratiu davant el Jutjat del Contenciós Administratiu de València, en el termini de dos mesos, comptadors a partir de la publicació de l'acte recorregut, d'acord amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i també els articles 14 i 46 de la Llei 28/1998, de 13 de juliol, Reguladora de la Jurisdicció Contenciosa Administrativa. Potestativament, s'hi pot interposar un recurs de reposició, en el termini d'un mes, d'acord amb els articles 116 i 117 de la Llei 30/1992, de 26 de novembre, esmentada adés.
  
Els recursos contenciosos administratius que s'interposen contra esta resolució seran anunciats en el Diari Oficial de la Generalitat Valenciana com a citació de les persones interessades.
  
València, 22 de setembre de 2004.- El director general de Recursos Humans: José Cano Pascual.
  
Bases per a la inscripció en les llistes d'ocupació regulades per l'Orde de 27.05.2004, de la Conselleria de Sanitat, per la qual regula el procediment per a la cobertura temporal de places del personal a qui s'aplica el Decret 71/1989, de 15 de maig.
  
Primera. Categories en què es constituïxen llistes d'ocupació temporal
  
Les categories professionals en què es constituïxen llistes d'ocupació temporal són les establides en la Resolució de 28.07.2004, del director general de recursos humans de la Conselleria de Sanitat, de desplegament de l'Orde de 27 de maig de 2004, de la Conselleria de Sanitat.
  
Segona. Requisits generals i específics dels sol·licitants
  
Els requisits generals i específics dels sol·licitants són els recollits en l'Orde de 27 de maig de 2004 de la Conselleria de Sanitat.
  
No obstant això, d'acord amb el que disposa l'art. 4.1.2 de l'orde esmentada, a més han fan falta el requisits següents:
  
- Per a la categoria de locutor de CICU: tindre la certificació d'haver fet els cursos que, si és el cas, puguen ser exigits per la Conselleria de Sanitat.
  
- Per a la categoria de psicòleg de conductes addictives: tindre el títol de llicenciat o doctor en psicologia i acreditar la formació en l'especialitat de què es tracta per mitjà de formació completa com a psicòleg intern i resident, feta en centres acreditats o correctament reconeguts, després de superar la prova nacional selectiva que establixen les disposicions vigents.
  
Tercera. Sol·licitud d'inscripció
  
Les persones interessades a inscriure's en les llistes d'ocupació han de formular una sola sol·licitud, segons el model oficial. Esta sol·licitud és facilitada gratuïtament en les direccions territorials de la Conselleria de Sanitat i en els centres de gestió. S'admetran fotocòpies dels models.
  
A més, la sol·licitud d'inscripció, i també els fulls d'autobaremació, estan disponibles en la pàgina web de la Conselleria de Sanitat.
  
Quarta. Documentació
  
4.1 Junt amb la instància, s'ha d'aportar la documentació establida en l'article 5.4 de l'Orde de 27 de maig de 2004, de la Conselleria de Sanitat.
  
4.2 Respecte a la documentació que acredite els mèrits que les persones interessades desitgen fer valdre d'acord amb el barem establit en l'article 10 de l'Orde de 27.05.2004, s'establix com a data límit per als mèrits que s'han de baremar en les primeres llistes d'ocupació el 30.09.2004.
  
Les persones interessades que, d'acord amb la Resolució d'01 de juliol de 2004, del director territorial de Sanitat o el gerent de l'àrea per la qual publiquen les llistes definitives de persones inscrites en la borsa de treball de la Conselleria de Sanitat, a la vista dels recursos potestatius de reposició interposats contra la resolució de 28 d'abril de 2004, ja estiguen inscrites en l'anterior borsa de treball d'institucions sanitàries de la Conselleria de Sanitat (Resolució de 20.03.1997) només hauran de presentar la documentació que acredite els mèrits des de l'01.10.2002 fins al 30.09.2004.
  
4.3 La documentació aportada junt amb la instància ha de presentar-se correctament compulsada, per part de l'organisme que emet el document o per part de qualsevol administració pública, d'acord amb els articles 2 i 35 de la Llei 30/1992, de 26 de novembre.
  
Cinquena. Termini de presentació
  
El termini de presentació de la sol·licitud, i també de la resta de la documentació exigida, és de l'01.10.2004 fins al 30.11.2004.
  
Sisena. Lloc de presentació
  
Les sol·licituds, que s'han d'adreçar a la Direcció Territorial de la Conselleria de Sanitat o la Gerència de l'Àrea d'Alcoi que trie el sol·licitant, podran presentar-se per mitjà de qualsevol de les formes previstes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Setena. Noves inscripcions previstes en l'article 5.3 de l'Orde de 27 de maig de 2004
  
7.1 Respecte al que disposa l'article 5.3 de l'Orde de 27 de maig de 2004, no s'admeten noves inscripcions fins que s'haja publicat el primer llistat definitiu de les llistes d'ocupació regulades per esta disposició.
  
7.2 Publicat el primer llistat definitiu, les noves inscripcions que es produïsquen tindran com a data límit per als mèrits la mateixa que la de l'última llista en vigor.
  
Octava. Còmput dels nomenaments a temps parcial, les guàrdies i l'ATC
  
8.1 Es manté el barem de l'anterior sistema regulat per la Resolució de 20.03.1997, del secretari general de la Conselleria de Sanitat (un mes per cada 150 hores) fins al 30.09.2002. Estos servicis es computaran a raó d'un mes per cada 130 hores a partir de l'01.10.2002.